rejauldu/bengali-wikipedia huggingface dataset:
আদ্রিয়্যাঁ ত্রুফের (, ; জন্ম: ২০ নভেম্বর ২০০১) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব রেনে এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।  ২০০৭–০৮ মৌসুমে, ফরাসি ফুটবল ক্লাব জুই সেঁ প্রেস্তের যুব পর্যায়ের হয়ে খেলার মাধ্যমে ত্রুফের ফুটবল জগতে প্রবেশ করেছেন এবং পরবর্তীকালে শার্ত্র এবং রেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ফরাসি ক্লাব রেনে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; রেনে ২-এর হয়ে তিনি ১৫ ম্যাচে অংশগ্রহণ করেছেন। ২০২০–২১ মৌসুমে, তিনি রেনের মূল দলে অন্তর্ভুক্ত হয়েছেন।  ২০১৯ সালে, ত্রুফের ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আদ্রিয়্যাঁ ত্রুফের ২০০১ সালের ২০শে নভেম্বর তারিখে বেলজিয়ামের লিয়েজে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ত্রুফের ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ২০শে ফেব্রুয়ারি তারিখে তিনি ইতালি অনূর্ধ্ব-১৮ দলের বিরুদ্ধে ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ২০১৯ সালের ১৭ই এপ্রিল তারিখে এক প্রীতি ম্যাচে পর্তুগাল অনূর্ধ্ব-১৮ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন।   তথ্যসূত্র    বহিঃসংযোগ                 বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:বেলজীয় পুরুষ ফুটবলার বিষয়শ্রেণী:ফরাসি ফুটবল জীবনী অসম্পূর্ণ বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:অর্দ্র নাসিয়োনাল দ্য মেরিতের নাইট বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী ফরাসি বিষয়শ্রেণী:ফরাসি পুরুষ ফুটবলার বিষয়শ্রেণী:ফ্রান্সের অলিম্পিক ফুটবলার
thumb|কোটা সংস্কার আন্দোলনের অংশ হিসেবে শিক্ষার্থীদের শান্তিপূর্ণ মানববন্ধন—প্রতীকী প্রতিবাদে লাল কাপড় ও প্ল্যাকার্ড  নাটক কম করো পিও  হলো বাংলা ভাষার বাংলাদেশের ২০২৪-এ বাংলাদেশে কোটা সংস্কার আন্দোলন এর শেখ হাসিনা কর্তৃক প্রদত্ত "স্বজন/আপনজন হারানোর বেদনা আমার চেয়ে বেশি আর কে জানে" নামক মন্তব্যের প্রতিক্রিয়ায় একটি ব্যঙ্গাত্মক বাক্যাংশ। ২০২৪ সালে ছাত্র-জনতার অভ্যুত্থান চলাকালীন সময়ে এই শ্লোগানটি সামাজিক মাধ্যমে এবং বিভিন্ন আন্দোলনস্থলে ব্যাপক জনপ্রিয়তা লাভ করে।  এই সরকারবিরোধী সমালোচনার একটি প্রতীকী অভিব্যক্তি হিসেবে ব্যবহৃত হয়। সরকারদলীয় ও আওয়ামী লীগের নিজস্ব ও স্বপক্ষের অন্যান্য উচ্চপদস্থ ব্যক্তিদের পরস্পরবিরোধী কার্যক্রমকে ব্যঙ্গ করে সামাজিক যোগাযোগমাধ্যম ও গনমাধ্যমে সবচেয়ে বেশি ব্যবহৃত হয়।   উৎপত্তি ও প্রেক্ষাপট  এই বাক্যটির জনপ্রিয়তা পায় বাংলাদেশে অনুষ্ঠিত ২০২৪-এ বাংলাদেশে কোটা সংস্কার আন্দোলন এর প্রেক্ষাপটে বৃদ্ধি পায়। আন্দোলনের সময় প্রধানমন্ত্রী শেখ হাসিনা এক বক্তব্যে বলেন, “স্বজন হারানোর বেদনা আমার চেয়ে বেশি আর কে জানে?”এই আবেগঘন মন্তব্য ও এর প্রেক্ষিতে সরকারদলীয় এবং দলীয়পন্থী বিভিন্ন উচ্চপদস্থ ব্যক্তির পরস্পরবিরোধী ও নাটকীয় আচরণের প্রতিক্রিয়াস্বরূপ এই বাক্যটি ব্যঙ্গরূপে ব্যবহার শুরু হয়।   ব্যবহার  250px|thumb|right|জুলাই গ্রাফিতিতে নাটক কম করো পিও ২০২৪ সালের জুলাই মাসে বাংলাদেশে ইন্টারনেট সংযোগে বিঘ্ন ঘটার পর ডাক ও টেলিযোগাযোগ বিভাগের প্রতিমন্ত্রী জুনাইদ আহমেদ পলক ক্ষতিগ্রস্ত একটি ডেটা সেন্টার পরিদর্শনের ঘোষণা দেন। ২৩ জুলাই ২০২৪ সালে তিনি সাংবাদিকদের মহাখালীতে অবস্থিত সংশ্লিষ্ট স্থাপনায় পরিদর্শনের জন্য আমন্ত্রণ জানান। তার এই সফরকে কেন্দ্র করে সামাজিক মাধ্যমে "নাটক কম করো পিও"—শ্লোগানটি নতুন করে আলোচনায় আসে, যা পূর্বে ছাত্র-জনতার গণ-অভ্যুত্থানের সময় জনপ্রিয় একটি বক্তব্য ছিল। পরিদর্শনের সময় ও পরবর্তী দিনগুলোতে ইন্টারনেট সংযোগ বিচ্ছিন্ন থাকার কারণ সম্পর্কে প্রতিমন্ত্রী বিভিন্ন সময়ে বিভিন্ন বক্তব্য প্রদান করেন, যা গণমাধ্যম ও সামাজিক যোগাযোগমাধ্যমে ব্যাপক সমালোচনার জন্ম দেয়।  নাটক কম করো পিও উক্তিটি দীপ্তি চৌধুরী রাফসানস শো-তে ব্যবহার করেছেন। র‍্যাটস আসিফ এই শিরোনামে একটি কার্টুন আঁকেন। জুলাই গ্রাফিতিতে এই উক্তিটি ব্যাপকভাবে ব্যবহৃত হয়।   রাজনৈতিক ও সাংস্কৃতিক প্রভাব  ৩০ মে ২০২৫ তারিখে মাসুদ কামাল মন্তব্য করেন, মুহাম্মদ ইউনূস বিভিন্নভাবে মানুষের প্রতি অবমাননাকর আচরণ করছেন বলে তিনি মনে করেন। তিনি আরও দাবি করেন যে, ইউনূস শেষ পর্যন্ত পদত্যাগের একটি ‘নাটক’ করেছেন। এ প্রসঙ্গে তিনি উল্লেখ করেন, একসময় বর্তমান প্রধানমন্ত্রী শেখ হাসিনার শাসনামলে দেয়ালে "নাটক কম করো পিও" লেখা হতো, এবং বর্তমানে তাঁর নিজেরও তেমন মন্তব্য করার ইচ্ছা হচ্ছে।   তথ্যসূত্র   বিষয়শ্রেণী:বাংলা ব্যঙ্গাত্মক বাক্য বিষয়শ্রেণী:বাংলাদেশের ইন্টারনেট সংস্কৃতি বিষয়শ্রেণী:২০২৪-এ প্রবর্তিত ইন্টারনেট মিম বিষয়শ্রেণী:বাংলাদেশে প্রবর্তিত ইন্টারনেট মিম বিষয়শ্রেণী:বাংলা শব্দ ও বাক্যাংশ বিষয়শ্রেণী:ছাত্র–জনতার অভ্যুত্থান বিষয়শ্রেণী:শেখ হাসিনা
লজ্জাবতী বসু  ( ১৮৭৪ - ২১ আগস্ট ১৯৪২) ছিলেন ঊনিশ শতকের রবীন্দ্র সমকালীন বাংলার অন‍্যতম মহিলা কবি, বিশিষ্ট ব্যক্তিত্ব, চিন্তাবিদ, অনুবাদক ও শিক্ষক।   জীবনী লজ্জাবতী বসুর জন্ম  ব্রিটিশ ভারতের অধুনা  পশ্চিমবঙ্গের দক্ষিণ কলকাতার পুরাতাত্ত্বিক স্থান  বোড়ালে। পিতা ঋষি রাজনারায়ণ বসু।  মাতা অভয়চরণ দত্তের কন্যা নিস্তারিনী দত্ত। রাজনারায়ন ও তাঁর দ্বিতীয় পক্ষের স্ত্রী নিস্তারিণীর কনিষ্ঠা কন্যা ছিলেন লজ্জাবতী। তিনি আজীবন অনূঢ়া ছিলেন। সারাজীবন অবিবাহিতা থেকে পিতার নারীশিক্ষার প্রচার ও প্রসারকার্যে আজীবন ব্রতী ছিলেন। সাহিত্য রচনা, সঙ্গীতচর্চা, ব্রাহ্মধর্মের উপাসনা এইসব কর্মে নিজেকে নিযুক্ত রাখেন।   তাঁর রচিত কবিতা রবীন্দ্র সমকালীন সময়ে বামাবোধিনী, প্রদীপ, প্রবাসী, নব্যভারত সহ অন্যান্য নানা পত্রিকায় প্রকাশিত হত। তিনি কবিতার জন্যই বিশেষ খ্যাতি লাভ করেন। তবে উনিশ শতকে তার কোন কাব্যগ্রন্থ প্রকাশিত হয় নি। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৮০,   ১৯৪২ খ্রিস্টাব্দের ২১ আগস্ট কবি লজ্জাবতী বসু বাহাত্তর বৎসর বয়সে কলকাতার পরলোক গমন করেন।  ১৩৫০ বঙ্গাব্দের প্রবাসী পত্রিকায় কবি প্রয়াণে অগ্নিযুগের বিপ্লবী বারীন্দ্রকুমার ঘোষ তার কাব্য সংকলন প্রকাশের আগ্রহ প্রকাশ করেন, কিন্তু তা বাস্তবায়িত হয় নি।  তথ্যসূত্র গবেষণার কবি ও গবেষক সুব্রত রায়চৌধুরী অতঃপর উনিশ শতক গবেষণা গ্রন্থমালার চতুর্থ সিরিজে কবি লজ্জাবতী বসুর পঞ্চাশ টি কবিতার সংকলন ২০১৯ খ্রিস্টাব্দে প্রকাশ করেন।   তথ্যসূত্র  বিষয়শ্রেণী:১৮৭৪-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:চব্বিশ পরগনা জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাঙালি মহিলা কবি বিষয়শ্রেণী:ভারতীয় নারী কবি
নালা সোপারা () ভারতের মহারাষ্ট্র রাজ্যের পালঘর জেলার একটি শহর। শহরটি জাতীয় ও আন্তর্জাতিকভাবে নৃত্যের জন্য জনপ্রিয়তা অর্জন করে। শহরটির জনসংখ্যা প্রায় ৫.৫ লক্ষ। শহরটির পশ্চিম রেলওয়ে জোনে একটি রেলওয়ে স্টেশন রয়েছে। এটি বসাই-বিরার মিউনিসিপাল করপোরেশন (ভিভিএমসি) কর্তৃক পরিচালিত। পণ্ডিতগণ নালা সোপারাকে প্রাচীন ভারতের সুপারাকা বা সুপ্পারাক হিসেবে চিহ্নিত করেছেন এবং এটি বৌদ্ধ ধর্মাবলম্বীদের জন্য গুরুত্বপূর্ণ আসন। এটি সাতবাহন রাজবংশের প্রশাসনিক অঞ্চল ছিল এবং কার্লি, নাশিক, নানেঘাট ও কানহেরিতে প্রাপ্ত লিপিতে এর উল্লেখ ছিল।   জনসংখ্যার উপাত্ত  ভারতের ২০১১ সালের আদম শুমারি অনুসারে নল সোপরা শহরের জনসংখ্যা হল ৪.৬ লক্ষ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৯%। সারা ভারতের গড় সাক্ষরতার হার ৭৪.০৪%, তার চাইতে নল সোপরা এর সাক্ষরতার হার বেশি। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৮২%।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:মহারাষ্ট্রের হিন্দু মন্দির বিষয়শ্রেণী:মুম্বইয়ের পাড়া
টোটাল দাদাগিরি ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন পথিকৃৎ বসু। প্রযোজনা করছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত ও মিমি চক্রবর্তী। ২০১৭ সালের তেলুগু সিনেমা নেনু লোকালের কাহীনির উপর নির্মিত হয়েছে টোটাল দাদাগিরি।   কাহিনি   এটি দুটি কলেজগামী শিক্ষার্থী জয় এবং জোনাকির কিশোর প্রেমের গল্প। জয় একজন ইঞ্জিনিয়ারিং শিক্ষার্থী, যে বারবার ব্যর্থ হয়েছিল, এমবিএর এক শিক্ষার্থী জোনাকির সাথে প্রথম দর্শনে প্রেমে পড়ে। প্রথমে বুঝতে না পারলেও, পরে জোনাকি বুঝতে পারে জয় তাকে কত টা ভালবাসে। জোনাকির বাবা, কলেজটির অধ্যাপক যারা তাদের প্রেমের বিরুদ্ধে মারাত্মকভাবে দাঁড়িয়ে আছেন। এই দম্পতি এখন তাদের পিতামাতাকে বোঝানোর চেষ্টা করে। হঠাৎ জোনাকির পুরোনো প্রেমিক যে জোনাকিকে পাবার আশা করে নিজের পায়ে দাড়িয়ে,ফিরে আসে জোনাকির কাছে। তখন জোনাকির বাবা জোনাকিকে জয়ের সাথে বিয়ে দেবে না বলে সেই ছেলের সাথে বিয়ে ঠিক করে। তারপর জয় এবং সেই ছেলেটির মধ্যে ঝামেলা হয়। ছেলেটি ছিলো পুলিশ অফিসার তাই সে অনেক ফন্দি এটে জয়কে বাধা দেয় এবং জেলে পুরে। জয় ও ছিলো বুদ্ধিমান তাই সে জেলের ভিতর থেকেই অনেক ফন্দি এটে জেল থেকে ছাড়া পায়। এরপর সে জোনাকির মেহেন্দি তে গিয়ে অনুষ্ঠান এ গিয়ে ঝামেলা করে। ফলে জোনাকি এবং তার বাবার মধ্যে তফাৎ হয়। এভাবে চলতে থাকার কিছুদিন পর জয় এবং জোনাকির মধ্যে ভুল বুঝাবুঝির ফলে সে বাবার সেই ছেলেকে বিয়ে করতে রাজি হয়ে যায়। এবং জয়কে বিয়ে তে আমন্ত্রণ করে। বিয়ের দিন উপস্থিত হলে, জয় জোনাকিকে কতটা ভালবাসে তা বোঝাতে নিজের বুকে গুলি চালিয়ে নেয়। জোনাকির প্রতি জয়ের এতটা ভালবাসা দেখে তার বাবা জয় কে তার জামাই হিসেবে মেনে নেয়।   অভিনয়ে    যশ দাশগুপ্ত - জয় দাস  মিমি চক্রবর্তী - জোনাকি  রজতাভ দত্ত - জোনাকির বাবা  শংকর চক্রবর্তী - বিভূতিভূষণ সৌরভ চক্রবর্তী - ইন্সপেক্টর সিদ্ধার্থ রাজীব বসু - সুখীরাম দেবপর্ণা চক্রবর্তী - শ্রেয়া পুষ্পিতা মুখার্জি - জয়ের মা আশাপূর্ণা প্রদীপ ধর খলনায়ক হিসেবে রাজু ঠক্কর ভাস্কর দেব  তথ্যসূত্র  বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:জিৎ গাঙ্গুলী সুরারোপিত চলচ্চিত্র বিষয়শ্রেণী:পথিকৃৎ বসু পরিচালিত চলচ্চিত্র
থাম্ব|একজন তরুণ যোদ্ধা বা বীরের আগমন বা প্রস্থান (হয়তো থিসিস এথেন্সে পৌঁছান এবং এজিয়াস দ্বারা তার তরবারির কারণে স্বীকৃত)।  Apulian red-figured volute-krater, ca.  410-400 বিসি।  রুভো (দক্ষিণ ইতালি) থেকে।  মূল চিত্রটি মেরি-ল্যান নুগুয়েন (ব্যবহারকারী: জাস্ট্রো), 2007 দ্বারা ফটোগ্রাফ এবং আপলোড করা হয়েছিল। চিত্রটির এই সংস্করণটি আলোকসজ্জা কমাতে ডিজিটালভাবে সম্পাদনা করা হয়েছে এবং পটভূমিটি শক্ত সাদাতে পরিবর্তিত হয়েছে। গ্রিক পুরাণে, পান্দিওন ২য় (প্রাচীন গ্রিক ভাষায়: Πανδίων পান্দিঅন্‌) ছিল দ্বিতীয় কেক্রপ্স ও মেতিয়াদুসার একমাত্র পুত্র। সে রাজা পাইলাসের কন্যা পাইলিয়াকে বিয়ে করে। তাদের সন্তানেরা হল - আইগেউস, পাল্লাস, নিসোস ও লাইকোস।  বিষয়শ্রেণী:গ্রিক পুরাণ বিষয়শ্রেণী:অ্যাথেন্সের রাজা বিষয়শ্রেণী:গ্রিক পুরাণের রাজা
চেঞ্জ ইউকে, দ্য ইন্ডিপেনডেন্ট গ্রুপ (টিআইজি) এবং পরে দ্য ইন্ডিপেনডেন্ট গ্রুপ ফর চেঞ্জ হিসাবে প্রতিষ্ঠিত, একটি ব্রিটিশ কেন্দ্রপন্থী, ইউরোপীয় ইউনিয়নপন্থী রাজনৈতিক দল, যা ২০১৯ সালে দশ মাস স্থায়ী হয়েছিল। ফেব্রুয়ারিতে প্রতিষ্ঠিত এবং মে মাসে একটি দল হিসাবে আনুষ্ঠানিকভাবে স্বীকৃত, সেই বছরের সাধারণ নির্বাচনে এর সমস্ত এমপিরা তাদের আসন হারানোর পরে এটি ডিসেম্বরে বিলুপ্ত হয়ে যায়। এর প্রধান লক্ষ্য ছিল ইউরোপীয় ইউনিয়নের সদস্যপদ প্রত্যাহারের দ্বিতীয় গণভোট, যেখানে এটি ইইউতে থাকার জন্য প্রচারণা চালাবে। অর্থনৈতিক বিষয়ে এটি সামাজিক বাজার অর্থনীতির প্রতি অঙ্গীকার প্রকাশ করেছে।  দলটির উদ্ভব হয়েছিল যখন সাতজন এমপি লেবার পার্টি থেকে ইস্তফা দিয়ে ইন্ডিপেন্ডেন্ট গ্রুপ হিসেবে বসার জন্য। জেরেমি করবিনের নেতৃত্বে লেবার পার্টির বামমুখী রাজনৈতিক দিকনির্দেশনা, ব্রেক্সিটের প্রতি তার দৃষ্টিভঙ্গি এবং পার্টির অভ্যন্তরে ইহুদিবিরোধীতার অভিযোগ মোকাবেলায় তারা অসন্তুষ্ট ছিল। তাদের সাথে শীঘ্রই আরও চারজন সাংসদ যোগ দিয়েছিলেন, যার মধ্যে তিনজন শাসক রক্ষণশীল পার্টির যারা ব্রেক্সিটের বিষয়ে তাদের দলের দৃষ্টিভঙ্গি এবং তার ডানদিকে সরে যাওয়া অপছন্দ করেছিলেন। গ্রুপটি চেঞ্জ ইউকে - দ্য ইন্ডিপেনডেন্ট গ্রুপ নামে একটি রাজনৈতিক দল হিসাবে নিবন্ধিত হয়েছে এবং মে এর ইউরোপীয় পার্লামেন্ট নির্বাচনের আগে প্রাক্তন রক্ষণশীল এমপি হেইডি অ্যালেনকে তাদের নেতা হিসাবে নিযুক্ত করেছে।  সেই নির্বাচনে দলের কোনো আসন নিশ্চিত করতে ব্যর্থ হওয়ার পর, অ্যালেন সহ তার এগারোজন সাংসদের মধ্যে ছয়জন দল ত্যাগ করেন এবং আনা সৌবরি নেতার দায়িত্ব নেন। ছয়জনের মধ্যে চারজন দ্য ইন্ডিপেনডেন্টস গ্রুপিং গঠন করেন এবং দুইজন লিবারেল ডেমোক্র্যাটদের দলত্যাগ করেন। পরে তিনজন স্বাধীনও লিবারেল ডেমোক্র্যাটদের সাথে যোগ দেন। পিটিশন ওয়েবসাইট Change.org- এর সাথে আইনি বিরোধের পর জুনে দলটি দ্য ইন্ডিপেনডেন্ট গ্রুপ ফর চেঞ্জ নামটি গ্রহণ করে। ডিসেম্বরের সাধারণ নির্বাচনে দলটির তিনজন এমপি পুনঃনির্বাচনে দাঁড়িয়েছিলেন। কেউই পুনঃনির্বাচিত হননি, প্রত্যেকেই তাদের প্রাক্তন দলের প্রার্থীর কাছে হেরেছেন। ১৯ ডিসেম্বর, সৌবরি দল ভেঙে দেওয়ার ঘোষণা দেন।   তথ্যসূত্র   আরও পড়ুন    বহিঃসংযোগ  বিষয়শ্রেণী:২০১৯-এ বিলুপ্ত রাজনৈতিক দল বিষয়শ্রেণী:২০১৯-এ প্রতিষ্ঠিত রাজনৈতিক দল বিষয়শ্রেণী:যুক্তরাজ্যের বিলুপ্ত রাজনৈতিক দল বিষয়শ্রেণী:শ্রমিক দল (যুক্তরাজ্য) এর বিচ্ছিন্ন দল বিষয়শ্রেণী:রক্ষণশীল দল (যুক্তরাজ্য) এর বিচ্ছিন্ন দল বিষয়শ্রেণী:যুক্তরাজ্যের কেন্দ্রপন্থী রাজনৈতিক দল বিষয়শ্রেণী:যুক্তরাজ্যের ইউরোপপন্থী রাজনৈতিক দল বিষয়শ্রেণী:ব্রেক্সিট
আল গাজ্জালী () আবু হামিদ আল-গাজ্জালিকে নিয়ে রচিত শিবলী নোমানীর একটি জীবনী সাহিত্য। সৈয়দ আহমদ খানের নির্দেশে শিবলী নোমানী এই গ্রন্থটি রচনা করেন। গ্রন্থটি ১৯০২ সালে মাতবানামী কানপুর থেকে প্রথম প্রকাশিত হয়। একই বছরে মাতবা শামস, হায়দারাবাদ দকনি থেকে এর দ্বিতীয় প্রকাশ হয়। এই গ্রন্থটি মূলত শিবলীর রচিত দর্শনবিদ্যার সূফী ত্বত্ত্বের প্রথম গ্রন্থ। এটি ইমাম গাজ্জালির উপর রচিত জীবনী গ্রন্থ হলেও এর মাঝে দর্শন তত্ত্ব পরিস্ফুটিত। গ্রন্থটিতে তিনি ইমাম গাজ্জালির চেতনা শক্তির উৎকর্ষকে নিয়ে বিস্তারিত আলোচনা করেন। তার জ্ঞান বিদ্যার গবেষণার কারণে তিনি নিজেকে প্রভুপ্রেমে আত্মনিয়োগে বাধিত করেছেন, তার বর্ণনাও এতে তিনি তুলে ধরেন।   বর্ণনা  ১৮৮২ সালে সৈয়দ আহমদ খান কর্তৃক শিবলী নোমানী আলিগড় কলেজে নিয়োগ পান। তখন নবাব ওম্মাদুল মুলক ছিলেন শিয়া সম্প্রদায়ের লোক এবং সৈয়দ বলগারামী কলেজের বিদ্যোৎসাহী। শিবলী নোমানীর আল ফারুক লেখনীর শুরুতেই সৈয়দ আহমদ মনে করেছিলেন যেহেতু ওম্মাদুল মুলক শিয়া সম্প্রদায়ের লোক তাই গ্রন্থটির মাধ্যমে শিয়া—সুন্নীর বিতর্ক আরম্ভ হবে এবং নবাব ক্ষুব্ধ হবেন। তাই তিনি শিবলীকে আল ফারুক গ্রন্থের পরিবর্তে ইমাম গাজ্জালির উপর জীবনী গ্রন্থ লেখার প্রতি উৎসাহী করেন।  এই গ্রন্থে শিবলী দেখিয়েছেন ইমাম গাজ্জালি তৎকালীন পারিপার্শ্বিক সংস্কার আর বিভিন্ন ঘটনাবলী দ্বারা প্রভাবিত হন। যার ফলে তিনি তার জীবনের একটা অংশ রহস্য উদঘাটনে ব্রতী থাকেন। গ্রন্থটিতে শুরু থেকে ২৮ পৃষ্ঠা পর্যন্ত ইমাম গাজ্জালির জীবনী নিয়ে আলোকপাত করা হয়েছে। বাকী আলোচনা তার গ্রন্থপঞ্জি নিয়ে। গ্রন্থটিতে মাঝে মাঝে ঐ যুগের রাষ্ট্রীয় ব্যবস্থা, শাসন ও শিক্ষা ব্যবস্থা সম্পর্কেও ব্যাপক ধারণা পাওয়া যায়। রাজনীতি, পদ গ্রহণ আর দুনিয়া বিমুখতা সম্পর্কেও বিশদ আলোচনা করেন। পরিশেষে তিনি তার সহযোগী সন্তান এবং মৃত্যুর কথা উল্লেখ করেন।  শিবলীর রচিত আল গাজ্জালী সম্পর্কে ড. সৈয়দ শাহ আলী বলেন,    আরও দেখুন   সংগ্রামী সাধকদের ইতিহাস  আল ফারুক  আল মামুন   তথ্যসূত্র   উদ্ধৃতি    গ্রন্থপঞ্জি                     বহিঃসংযোগ   আল গাজ্জালীর উর্দু সংস্করণ  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৯০২-এর বই বিষয়শ্রেণী:শিবলী নোমানীর বই বিষয়শ্রেণী:ইতিহাস বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:জীবনীগ্রন্থ
শুভাশিষ মুখোপাধ্যায় বা শুভাশিষ মুখার্জি বাঙালি চলচ্চিত্র অভিনেতা।   ব্যক্তিগত জীবন  শুভাশিষ স্কটিশ চার্চ কলেজিয়েট স্কুলে অধ্যয়ন করেন এবং সেখান থেকে উচ্চ মাধ্যমিক পরীক্ষায় উত্তীর্ণ হন। উচ্চ মাধ্যমিক পরীক্ষায় পাশ করার পর তিনি শেঠ আনন্দরাম জয়পুরিয়া কলেজে ভর্তি এবং পরবর্তীকালে বি.কম পরীক্ষায় উত্তীর্ণ হন।   চলচ্চিত্রের তালিকা   ছোট বকুলপুরের যাত্রী (১৯৮১)  সুরের ভুবনে (১৯৯২)  কত ভালবাসা (১৯৯২)  অনুভব (১৯৯৩)  কালপুরুষ (১৯৯৪)  সংসার সংগ্রাম (১৯৯৫)  উজান (১৯৯৬)  ভয় (১৯৯৬)  বকুল প্রিয়া (১৯৯৭)  শ্বশুরবাড়ি জিন্দাবাদ (২০০০)  হার জিত (২০০০)  গুরু শিষ্য (২০০১)  দাদা ঠাকুর (২০০১)  কুরুক্ষেত্র (২০০২)  সত্রুর মোকাবিলা (২০০২)  সবুজ সাথী (২০০৩)  রাখে হরি মারে কে (২০০৩)  মায়ের আঁচল (২০০৩)  চ্যাম্পিয়ন (২০০৩)  আক্রোশ (২০০৪)  কালো চিতা (২০০৪)  বাদশা দ্য কিং (২০০৪)  ত্যাগ (২০০৪)  সজনী (২০০৪)  প্রেমী (২০০৪)  কুলি (২০০৪)  বারুদ (২০০৪)  প্রতিশোধ (২০০৪)  রাজমোহল (২০০৫)  অমু (২০০৫)  সকাল সন্ধ্যা (২০০৫)  চোরে চোরে মাসতুতো ভাই (২০০৫)  শুভদৃষ্টি (২০০৫)  হারবার্ট (২০০৫)  নায়ক দ্য রিয়েল হিরো (২০০৬)  এরই নাম প্রেম (২০০৬)  আই লাভ ইউ (২০০৭)  সংঘর্ষ (২০০৭)  গ্রেপ্তার (২০০৭)  ভালোবাসা ভালোবাসা (২০০৮)  মন মানে না (২০০৮)  হ্যাংওভার (২০১০)  এক্সপোর্ট (২০১০)  প্রতিদ্বন্দি (২০১০)  মন চায় তোমায় (২০১০)  গোরস্থানে সাবধান (২০১০)  টেনিদা (২০১১)  মন বলে প্রিয়া প্রিয়া (২০১১)  ফান্দে পড়িয়া বগা কান্দে রে (২০১১)   চলো পটল তুলি (২০১১)  খোকাবাবু (২০১২)  হাতছানি (২০১২)  আওয়ারা (২০১২)  বাঘিনী কন্যা (২০১২)  বাংলার ঘোটি ফাটাফাটি (২০১২)  মেঘে ঢাকা তারা (২০১৩)  ৩ কন্যা (২০১২)  মিসেস সেন (2013)  নির্ভয়া (২০১৩)  গোগোলের কীর্তি (২০১৪)  পেন্ডুলাম (২০১৪)  আরশিনগর (২০১৫)  বেশ করেছি প্রেম করেছি (২০১৫)  প্রেম কি বুঝিনি (২০১৬)  সুলতান: দ্য সেভিয়ার (২০১৮)  সিগনেচার (২০১৮)  মহালয়া (২০১৯)  প্রোফেসর শঙ্কু ও এল ডোরাডো (২০১৯)  হুল্লোড় (২০২০)  পরাণ বন্ধু রে (২০১৯)  ব্রহ্মা জানেন গোপন কম্মটি (২০২০)  চলো পটল তুলি (২০২০)  শহরের উপকথা (২০২১)  হবুচন্দ্র রাজা গবুচন্দ্র মন্ত্রী (২০২১)  অতি উত্তম (আসন্ন)   টেলিভিশন চেহারাগুলো     ব্যোমকেশ বক্সী ২০১৪ টিভি সিরিজ — বড়দা (অনিয়মিত চেহারা)  ডিটেকটিভ ২০১৫ (জি বাংলা টিভি সিরিজ) জল মোহন গাঙ্গুলি চরিত্রে  তারানাথ তান্ত্রিক (কালার্স বাংলা টিভি সিরিজ) কাপালিক চরিত্রে  রাখি বন্ধন (স্টার জলসা টিভি সিরিজ) অমরেশ চ্যাটার্জি চরিত্রে  কলের বউ (স্টার জলসা টিভি সিরিজ) নকুলেশ্বর ঘটক চরিত্রে  জড়োয়ার ঝুমকো (জি বাংলা) চরিত্রে অজিত কর্মকার  খেলাঘর (স্টার জলসা টিভি সিরিজ) সর্বজিৎ রায়, রঞ্জিত, অজিত এবং শান্তুর বাবার চরিত্রে   তথ্যসূত্র   বিষয়শ্রেণী:বাঙালি অভিনেতা বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:শেঠ আনন্দরাম জয়পুরিয়া কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:বাঙালি টেলিভিশন অভিনেতা
উইলিয়াম চেটউইন্ড (আনুমানিক ১৬৯১ - ২৪ জুলাই ১৭৪৪), সারের বেডিংটনের বাসিন্দা, একজন ব্রিটিশ আইনজীবী এবং রাজনীতিবিদ ছিলেন যিনি ১৭২২ থেকে ১৭২৭ সাল পর্যন্ত হাউস অফ কমন্সে ছিলেন।  চেটউইন্ড ছিলেন শ্রপশায়ারের লুডলোর জন চেটউইন্ডের দ্বিতীয় পুত্র এবং ওয়াল্টার চেটউইন্ডের ভাই। তিনি সম্ভবত ১৭০৬ থেকে ১৭০৭ সালের মধ্যে ইটন কলেজে শিক্ষিত ছিলেন এবং ৫ মার্চ ১৭০৮ সালে কেমব্রিজের কুইন্স কলেজে ভর্তি হন। ১৭০৭ সালে তাকে মিডল টেম্পলে ভর্তি করা হয় এবং ১৭১৪ সালে তাকে বারে ডাকা হয়।  ১৭২২ সালের সাধারণ নির্বাচনে চেটউইন্ডকে সরকার সমর্থক হিসেবে উটন বাসেটের সংসদ সদস্য হিসেবে নির্বাচিত করা হয়। ১৭২৭ সালের সাধারণ নির্বাচনে তিনি আর দাঁড়াননি।  চেটউইন্ড ৩০ মে ১৭২৮ সালে লেডি এলিজাবেথ কেরুকে বিয়ে করেছেন, যিনি বেডিংটনের প্রথম ব্যারোনেট স্যার নিকোলাস কেরু- এর বিধবা স্ত্রী এবং বাকিংহামশায়ারের নর্থ ক্রলির নিকোলাস হ্যাকেটের কন্যা। ১৭৪৪ সালের ২৪ জুলাই তিনি নিঃসন্তান অবস্থায় মারা যান।   তথ্যসূত্র   বিষয়শ্রেণী:কুইন্স কলেজ, কেমব্রিজের প্রাক্তন শিক্ষার্থী বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৪৪-এ মৃত্যু বিষয়শ্রেণী:১৬৯০-এর দশকে জন্ম
এটি নেপালি অভিনয়শিল্পীদের একটি তালিকা। তাদের নামের প্রথম বর্ণের ভিত্তিতে বর্ণমালা অনুসারে সাজানো হয়েছে।   অ   অনুপ বরাল  অর্জুন কার্কী  অরুণিমা লমসাল  অর্পণ থাপা  আ   আশিরমণ দেশরাজ জোশি  আয়ুষ্মান জোশি  অনমোল কেসি  আশীষ্ম নকরমী  অলিশা রাই  আঁচল শর্মা  আনা শর্মা  আরিয়ান সিগদেল   উ   উষা পৌডেল  উইলসন বিক্রম রাই  উষা রজক  ক   কেকী অধিকারী  কেদার ঘিমিরে  কৃষ্ণ মল্ল  করিশ্মা মানন্ধর  খ   খগেন্দ্র লমিছানে  গ   গৌরী মল্ল  গরিমা পন্ত  ঘ   ঙ   চ   ছ   জ   জীবন গুরুঙ  জিয়া কেসি  জীবন লুইঁটেল  জেনিশা মোক্তান  জিতু নেপাল  জল শাহ  ঝ   ঝরনা থাপা  ঞ   ট   ঠ   ড   ঢ   ণ   ত   তুলসী ঘিমিরে  ত্রিপ্তি নদাকর  থ   দ   দীপকরাজ গিরি  দয়াহাং রাই  দীপিকা প্রসাইঁ  দিলীপ রায়মাঝি  ধ   ন   নিশা অধিকারী  নিশ্চল বস্নেত  নীতা ঢুঙ্গানা  নাজির হুসেন  নন্দিতা কেসি  নীর শাহ  নিমা রুম্বা  নম্রতা শ্রেষ্ঠ  নিরুতা সিং  নিখিল উপ্রেতি  প   প্রিয়াঙ্কা কার্কী  প্রদীপ খড়্কা  পল শাহ্  পূজা শর্মা  প্রকৃতি শ্রেষ্ঠ  ফ   ব   বিরাজ ভট্ট  বিপনা থাপা   ভ   ভুবন কেসি  ভিন্টুনা জোশী  ম   মলিনা জোশী  মনীষা কৈরালা  মেলিনা মানন্ধর  মরিষ্কা পোখরেল  মনোজ আরসি  মদনকৃষ্ণ শ্রেষ্ঠ  মালবিকা সুব্বা  মহিমা সিলওয়াল   য   র   রিশমা গুরুঙ  রাজেশ হমাল  রবীন্দ্র ঝা  রাজ বল্লভ কৈরালা  ঋচা শর্মা  রেখা থাপা   ল   শ   শ্রাবণ ঘিমিরে  শিব শঙ্কর  শিব শ্রেষ্ঠ  শ্রীকৃষ্ণ শ্রেষ্ঠ  শ্রুতি শ্রেষ্ঠ  ষ   স   সুশীল ক্ষেত্রি  সিপোরা গুরুঙ  সুষ্মা কার্কী  সীতারাম কট্টেল  স্বস্তিমা খড়্কা  সুমি খড়্কা  সঞ্চিতা লুইঁটেল  সৌগাত মল্ল  সুনীল পোখরেল  সুনীল রাওয়াল  সম্রাগী রাজ্য লক্ষ্মী শাহ  সুরজ সিং ঠকুরি  সুনীল থাপা  হ   হরি বংশ আচার্য  হরি প্রসাদ রিমাল  ড়   ঢ়   য়   ঋ   আরও দেখুন   বাংলাদেশী অভিনেতাদের তালিকা  বিষয়শ্রেণী:নেপালি অভিনয়শিল্পী বিষয়শ্রেণী:নেপালি অভিনেত্রী বিষয়শ্রেণী:জাতীয়তা অনুযায়ী অভিনয়শিল্পীদের তালিকা বিষয়শ্রেণী:নেপালি অভিনেতা
জাগরণ কুষ্টিয়া থেকে প্রকাশিত একটি বিলুপ্ত বাংলা ভাষার সাপ্তাহিক পত্রিকা। পত্রিকাটি প্রথম প্রকাশিত হয় ১৯২১ সালে। ১৯৬৫ সালে তৎকালীন পাকিস্তানের সাবেক রাষ্ট্রপতি আইয়ুব খানের প্রগতিশীল ভূমিকা ও সরকারের সমালোচনার জন্য পত্রিকাটি বন্ধ করে দেয়।  পত্রিকাটির প্রথম সম্পাদক ছিলেন হেমন্তকুমার সরকার (১৯২১–১৯২৪) যিনি কাজী নজরুল ইসলাম ও সুভাষচন্দ্র বসুর বন্ধু ছিলেন।  এই পত্রিকায় যারা লেখালেখি করেছেন তাদের মধ্যে উল্লেখযোগ্য কয়েকজন হলেন শিলাইদহ কাছারি বাড়ির খাজাঞ্চীর সহকারি শচীন্দ্রনাথ অধিকারী, সাহিত্যিক অন্নদাশঙ্কর রায় ও জগদীশ গুপ্ত।   তথ্যসূত্র    বহিঃসংযোগ      বিষয়শ্রেণী:কুষ্টিয়ার সংবাদপত্র বিষয়শ্রেণী:বাংলা ভাষার সংবাদপত্র বিষয়শ্রেণী:ভারতের বিলুপ্ত সংবাদপত্র বিষয়শ্রেণী:পাকিস্তানের বিলুপ্ত সংবাদপত্র বিষয়শ্রেণী:১৯২১-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়ার ইতিহাস বিষয়শ্রেণী:১৯২১-এ প্রতিষ্ঠিত প্রকাশনা
লরেন্স উইন্ডেল ফোহল (জন্ম ২ জুন, ১৯৫৮), রিং নাম লেক্স লুগার দ্বারা বেশি পরিচিত, একজন আমেরিকান অবসরপ্রাপ্ত পেশাদার কুস্তিগীর, বডিবিল্ডার এবং ফুটবল খেলোয়াড়। তিনি জিম ক্রকেট প্রোমোশন, ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউই), এবং ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) এর সাথে তার কাজের জন্য সবচেয়ে অধিক পরিচিত।  লুগার দুইবারের ডাব্লিউসিডাব্লিউই ওয়ার্ল্ড হেভিওয়েট চ্যাম্পিয়ন এবং এক বারের ডাব্লিউডাব্লিউইএ ওয়ার্ল্ড হেভিওয়েট চ্যাম্পিয়ন। এছাড়াও তিনি পাঁচবার এনডাব্লিউএ/ডাব্লিউসিডাব্লিউই ইউনাইটেড স্টেটস হেভিওয়েট চ্যাম্পিয়ন হিসেবে টানা এবং সবচেয়ে বেশিদিন থাকার রেকর্ড করেছে। তিনি দ্বিতীয় ট্রিপল ক্রাউন বিজেতা। যদিও তিনি কখনো ডাব্লিউডাব্লিউএফে কোনো চ্যাম্পিয়নশিপ জিতেন নি, তিনি ডাব্লিউডাব্লিউএফ এর সকল টাইটেলের জন্য চ্যালেঞ্জ জানিয়েছিলেন (যার মধ্যে ১৯৯৩ সালে সামারস্ল্যামে এবং ১৯৯৪ সালে রেসলম্যানিয়া ১০ এ ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ এর জন্য উল্লেখযোগ্য) এবং তিনি ব্রেট হার্টের সাথে ১৯৯৪ রয়্যাল রাম্বল এর সহ-বিজেতা। প্রো রেসলিং ইলুস্ট্রেটেড এর পাঠকরা লুগার কে ১৯৯৩ সালে বছরের সবচেয়ে জনপ্রিয় কুস্তিগির হিসেবে ভোট দিয়েছেন।  তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:পেশাদার কুস্তিগির বিষয়শ্রেণী:১৯৫৮-এ জন্ম বিষয়শ্রেণী:রয়্যাল রাম্বল বিজয়ী বিষয়শ্রেণী:ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন বিষয়শ্রেণী:নিউ ইয়র্ক (অঙ্গরাজ্যের) ব্যক্তি বিষয়শ্রেণী:২১শ শতাব্দীর মার্কিন পেশাদার কুস্তিগির
রঘুনাথ সিংহ (১৯১১ – ২ এপ্রিল ১৯৯২) ছিলেন একজন ভারতীয় রাজনীতিবিদ। তিনি ভারতীয় জাতীয় কংগ্রেসের নেতা এবং বারাণসী থেকে ১৯৫২, ১৯৫৭ এবং ১৯৬২ সালে নির্বাচিত লোকসভার সংসদ সদস্য ছিলেন। তিনি ১৯৬৮ সালে জিংক লিমিটেডের চেয়ারম্যান ছিলেন। তিনি ১৯৭৭ সালে শিপিং কর্পোরেশনের চেয়ারম্যান ছিলেন।  তিনি পাঞ্জাবের খান্নায় জন্মগ্রহণ করেছিলেন এবং ২৬ এপ্রিল ১৯৯২এ ভারতের বারাণসীতে তাঁর মৃত্যু হয়।  তথ্যসূত্র  বিষয়শ্রেণী:১৯৯২-এ মৃত্যু বিষয়শ্রেণী:১৯১১-এ জন্ম বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:তৃতীয় লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:প্রথম লোকসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:বারাণসীর রাজনীতিবিদ বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:বারাণসীর ব্যক্তি
সালো ব্রাদার্স বেকারি, (যাকে সহজভাবে সালো'স বলা হয়), ছিল একটি ফেডারেল হিল, প্রোভিডেন্স, রোড আইল্যান্ড বেকারি যা ১৯১৬ সালে চালু করা হয়েছিল। ২০২০ তারিখে কোভিড মহামারীর শুরুতে তখনকার মালিক লোইস স্কিয়ালো এলিস এবং ক্যারল স্কিয়ালো গায়েটা ১৪ মার্চ, এটি বন্ধ করে দেন। তাদের বাবা লুইজি এবং তার ভাই গায়েতানো  বেকারিটি খুলেছিলেন।  এটিকে ফেডারেল হিলের শেষ খাঁটি ইতালীয় বেকারি হিসেবে বিবেচনা করা হত।   ২০২০ সালের আগস্টে লোইসের মৃত্যুর পর, বেকারিটি একদল বেনামী বিনিয়োগকারীর কাছে বিক্রি করা হয় যারা ভবনটি কিনে নেয় এবং কেনার সময় করা চুক্তি মেনে, ২০২১ সালের আগস্টে একই নামে একই রেসিপি ব্যবহার করে বেকারিটি আবার খোলা হয়।    সম্মাননা ও পুরস্কার  ক্যারলের বোন লোইস এলিসকে ২০১২ সালে ন্যাশনাল অর্গানাইজেশন অফ ইতালিয়ান আমেরিকান উইমেন কর্তৃক সম্মানিত করা হয়েছিল    তথ্যসূত্র   বিষয়শ্রেণী:মার্কিন যুক্তরাষ্ট্রের বেকারি বিষয়শ্রেণী:ফেডারেল হিল, প্রভিডেন্স, রোড আইল্যান্ড